KOMISIJOS REGLAMENTAS (EB) Nr. 591/2006
2006 m. balandžio 12 d.
iš dalies keičiantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 29 straipsnio 1 dalį,
kadangi:
(1)
Komisijos reglamento (EB) Nr. 2535/2001 (2) III.A priede nustatomas didžiausias cheddar sūrio, kurio kilmės šalis Australija, kiekis, kuris gali būti importuotas per kvotos laikotarpį.
(2)
2006 m. sausio 30 d. Tarybos reglamente (EB) Nr. 267/2006 dėl susitarimų, EB sudarytų po derybų pagal 1994 m. GATT XXIV straipsnio 6 dalį, įgyvendinimo, ir iš dalies keičiančiame Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (3), numatyta cheddar sūrio, kurio kilmės šalis Australija, metinę kvotą papildyti 461 tona. Todėl reikia atitinkamai pakoreguoti Reglamento (EB) Nr. 2535/2001 III.A priede nurodytos kvotos Nr. 09.4521 sūrio kiekį.
(3)
Todėl Reglamentas (EB) Nr. 2535/2001 turėtų būti atitinkamai iš dalies pakeistas.
(4)
Kadangi atitinkama minėta tarifinė kvota atidaroma sausio 1 d., šis reglamentas turėtų būti taikomas nuo 2006 m. sausio 1 d. ir įsigalioti kaip galima greičiau.
(5)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2535/2001 III.A priedo dalis, susijusi su kvotos numeriu 09.4521, pakeičiama šio reglamento priede pateiktu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. balandžio 12 d.